בס"ד

**מכרז להעסקת מנהל מחלקת שירותי קבורה**

המועצה הדתית יבנה מודיעה על מכרז להעסקת מנהל שרותי קבורה

המועמדים, אשר הם בעלי ניסיון כאחראי על ניהול התפעול השוטף של בית עלמין, על תחזוקתם, ניקיונם וטיפול במפגעי בטיחות ונגישות של בתי העלמין, אחראי על ניהול כל תהליך הקבורה ועל מתן שירות למשפחות הפטרים לרבות פיקוח ובקרה על רמת השירות הניתן במחלקה יפנו בכתב לועדת המכרזים, במועצה הדתית יבנה, לפי הכתובת: הלילך 6 יבנה, עד ליום שלישי ל' באב תשפ"ד 3.9.2024 בשעה 12.00 בצירוף תעודות ואישורים מתאימים, וכן אישור בדבר העדר רישום פלילי ממשטרת ישראל.

המועצה הדתית תזמן את המועמדים לראיון, כמו כן יוזמן המועמד לראיון אצל רב העיר כדי לקבל אישור למועמדותו וכן למבחני התאמה ולמבחני בקיאות בהלכה, וכן לבדיקות רפואיות.

מועד תחילת העבודה יקבע על ידי המועצה הדתית יבנה.

השכר ותנאי ההעסקה יהיו בהתאם להסכם הקיבוצי לעובדי המועצות הדתיות מיום 4.12.75 ולחוקת העבודה לעובדי הרשויות המקומיות, כפי שיהיו מעת לעת.

המועמד שיבחר למשרה, יתחייב שלא לעבוד בכל עבודה אחרת אלא בהיתר מראש ובכתב מטעם המועצה הדתית.

היקף המשרה: 100%

**על המועמדים לעמוד בתנאי כשירות כדלקמן:**

1. ניסיון של שנתיים בתפקידי ניהול
2. בעל יכולת ניהולית וארגונית ברמה גבוהה.
3. 12 שנות לימוד ו- תואר אקדמי / השכלה תורנית מקבילה – יתרון
4. בעל יחסי אנוש טובים.
5. בעל רשיון נהיגה בתוקף.
6. ניהול אורח חיים על פי ההלכה היהודית.
7. הכשרה בנושאים הבאים: ניהול אחזקה, ניהול תקציב, הכנת תוכניות עבודה, ניהול רכש, עבודה מול גורמים ממשלתיים.

המועצה הדתית שומרת לעצמה לשנות את תנאי המכרז בכל עת, בהודעה שתובא לידיעת המועמדים זמן סביר מראש, או לבטל את המכרז לחלוטין בכל עת.

אין המועצה הדתית מתחייבת לבחור לתפקיד עובד בבית העלמין את מי מן המועמדים או מועמד כלשהו.

הבחירה כפופה לאישור הרב הראשי ליבנה.

**בכבוד רב,**

**לוי איטח**

**ממונה**